Cuneiform Tablet Kt 91/k 422 (AKT 8 256)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ba-zi-a qí-bi₄-ma um-ma a-ru-na-aḫ-šu-ma a-le-e i-lu-ú ša i-ta-mu-ú-ni NINDA ša ni-ku-lu-ni kà-sà-am ša ni-iš-tù-ú lu i-dí-e a-ḫi a-ta ṣí-ba-at KÙ.BABBAR-pì-a ú-lá ḫa-áš-ḫa-ku qá-qá-ad KÙ.BABBAR-pì-a šé-bi₄-lam a-na-kam ta-ta-wa-a-ni a-na ḫa-ar-zi-ga mì-ma lá ak-lá ú-ṭá-tám ú mì-ma i-ḫa-šu-ḫu-ni a-da-an ša a-wi-il₅-tim m-iḫ-ṣa-am a-dí-na-kum lá lá-mu-un a-na DINGIR-lim šu-a-tí ší-im-šu šé-bi₄-lam šu-ma a-ḫi a-ta URUDU ṣa-al-ma-am ki-iṣ-ra-am iš-tí ma-ma-an šé-bi₄-lam a-na-ku em-ṣa-ku ú-ul ba-ri-a-ku ša-be-e-ku ḫa-ra-nàm lá a-da-gal DINGIR-lúm lu i-d i-na ba-re-ni